b'\n_START_ARTICLE_\nJaana Oravisto\n_START_PARAGRAPH_\nJaana Maaria Oravisto (s. 14. toukokuuta 1955 Helsinki) on suomalainen n\xc3\xa4yttelij\xc3\xa4._NEWLINE_Oravisto valmistui teatteritaiteen maisteriksi 1984. H\xc3\xa4n on ollut kiinnitettyn\xc3\xa4 Tampereen Ty\xc3\xb6v\xc3\xa4en Teatterissa samasta vuodesta saakka. H\xc3\xa4n on tehnyt t\xc3\xb6it\xc3\xa4 my\xc3\xb6s elokuvissa ja televisiossa._NEWLINE_Oravisto on Matti Oraviston ja Teija Sopasen tyt\xc3\xa4r. H\xc3\xa4n on ollut naimisissa n\xc3\xa4yttelij\xc3\xa4 Pentti Helinin kanssa vuodesta 1988. Heill\xc3\xa4 on kolme lasta._NEWLINE_Oravisto \xc3\xa4\xc3\xa4nin\xc3\xa4ytteli Lumikki ja seitsem\xc3\xa4n k\xc3\xa4\xc3\xa4pi\xc3\xb6t\xc3\xa4 -elokuvan alkuper\xc3\xa4isess\xc3\xa4 dubbauksessa (1982) Lumikin puhekohtaukset, lauluosuudet hoiti Johanna Nurmimaa.'